Сочи дәүләт университеты

**** (, ) — Россиянең Краснодар крае, Сочи шәһәрендә урнашкан югары уку йорты. Шәһәрнең Үзәк районындагы берничә бинада урнашкан. 2017 елның апрелендә илнең 33 терәк университетлары рәтенә керә.

## Тарих
1989 елда курорт эше һәм туризм өлкәсендә эшче кадрлар һәм белгечләрне әзерләү, квалификацияләрен күтәрү һәм яңадан әзерләү буенча фәнни-укыту үзәге буларак нигез салына.

1992 елда *Сочи дәүләт курорт эше һәм туризм институты* итеп үзгәртелә. 1997 елда *Сочи дәүләт туризм һәм курорт эше университеты* була, ә 2011 елда *Сочи дәүләт университеты* дип үзгәртелә.

2010 елда В.И. Гасумянов рәислегендә университетның Попечительләр советы төзелә. 2010 елда югары уку йорты һөнәри белем бирү учреждениеләрен тәмамлаучыларны әзерләү системасының Бөтенроссия конкурсы дипломанты дип таныла.

2011 елда СДУ базасында Сочидагы XXII Кышкы Олимпия уеннары өчен кадрлар әзерләүдә актив катнашкан Forward волонтерлык үзәге булдырыла. 2015 елда әлеге Үзәк Россиядә FIFA 2018 футбол буенча дөнья Чемпионаты өчен ярдәмчеләр әзерләү хокукын алган 15 волонтерлык үзәк исемлегенә керә. Дөнья Чемпионаты өчен Үзәк барлыгы 1350гә якын волонтер әзерли.

2015 елдан университет югары белем бирү УГНС 43.00.00 «Сервис һәм туризм» (Россия Федерациясе Мәгариф һәм фән министрлыгының 08.09.2015 № 987 боерыгы) системасында федераль укыту-методик берләшмәсе (ФУМБ) эшчәнлеген тәэмин итә.

2017 елда СДУ базасында СДУ ректоры Галина Максим кызы Романова рәислегендә Россия профессорлар җыелышының төбәк бүлеге төзелә.

2017 елда Россиянең терәк югары уку йортлары программасына керә.

2017—2018 елларда СДУ базасында WorldSkills Russia компетенцияләренә ия булган урта буын белгечләрен һәм бакалаврларны әзерләү өчен Россиянең Көньягында беренче региональ белем бирү мәйданчыгы ачыла. WorldSkills Russia стандартлары буенча «сервис» компетенцияләре буенча иртә һөнәри юнәлеш бирү үзәге һәм 34 «Пешекче эше» компетенциясе буенча Төбәк махсуслаштырылган компетенцияләр Үзәге (2018 елның 4 июнендә кабул ителгән 67-18/1801 номерлы аттестат) булдырыла.

2018 елдан Vatel Франция бизнес-мәктәбе белән берлектә кунакханә эше буенча элиталы бакалавриат программасы тормышка ашырыла.

2018 елга университет структурасында 5 факультет (туризм һәм сервис, икътисад һәм идарә итү процесслары, инженер-экология, социаль-педагогик, юридик), Университет икътисад-технология көллияте бар. 22 кафедра эшли, шул исәптән 2 төп кафедра, 19 уку һәм фәнни лаборатория, юридик клиника, «Солнечный ветер» һәм «Атолл» кунакханә һәм ресторан эше бүлекләрендә белем алучы студентлар өчен укыту-тренинг үзәкләре, Рус теле үзәге һ. б. эшли. Югары һәм урта һөнәри белем бирү программалары буенча укучыларның гомуми саны (Анападагы филиалны исәпкә алып) 7000гә якын кеше, шулардан бакалавриат программалары буенча — 4000 кеше, магистратура программалары буенча — 711 кеше, специалитет программалары буенча — 27 кеше, аспирантура буенча — 97 кеше, урта һөнәри белем бирү белгечлекләре буенча — 1992 кеше белем ала. Уку 22 бакалавриат, 10 — магистратура, 13 — аспирантура һәм 13 урта һөнәри белем бирү белгечлеге буенча гамәлгә ашырыла..

## Структурасы

Хәзерге вакытта Сочи дәүләт университет составында 5 факультет бар:
* Туризм һәм сервис факультеты;
* Икътисад һәм идарә процесслары факультеты;
* Социаль-педагогика факультеты;
* Хокук факультеты;
* Инженер-экологик факультет.

Моннан тыш, 2010 елдан бирле Сочи дәүләт университетның Университет икътисад-технология көллияте эшли, анда 13 белгечлек буенча урта буын белгечләрен әзерлиләр.

## Вакытлы матбугат

* «Былые годы»
* «Сочинский университет»
* «Вестник Сочинского государственного университета туризма и курортного дела» (журнал)

## Шәһәрләрдә филиаллар
* Анапа

## Танылган шәхесләр
### Ректорлар
* Яковенко Григорий Василий улы (1992—2005)
* Татаринов Андрей Анатолий улы (2006—2008)
* Романова Галина Максим кызы (2009-???7)
* Фролова Наталья Владимировна (????-)

### Укытучылар

### Укучылар
* Воевода Алексей Иван улы — бобслей буенча Олимпия уеннары призеры, кул көрәше буенча өч тапкыр дөнья чемпионы
* Галустян Михаил Сергей улы — Россия комедия актеры
* Столяров Андрей Юрий улы — Россия теннисчысы
* Магомедов Хаджимурад Сайгидмагомед улы — ирекле көрәш буенча Олимпия чемпионы һәм дөнья чемпионы
* Демин Евгений — Splat компаниясенә нигез салучы һәм генераль директоры
* Полищук Дмитрий Игорь улы — Россия яхтсмены-виндсерфер, 2012 елгы җәйге Олимпия уеннарында RS:Х классындагы ярышларда катнашкан, ике тапкыр Россия чемпионы.
* Ткачева Валентина Виктор кызы — Сочи шәһәре сайлау комиссиясе рәисе
* Демис Карибидис — Comedy Club артисты

## Искәрмәләр

## Әдәбият
* 
* *Черкасова И. Ю. СГУТиКД: прошлое, настоящее и будущее // Былые годы.- 2008.- № 3 (9).- С.28-31*

## Сылтамалар
* Рәсми сайт 
* Пятигорск шәһәрендәге филиал 

## Моны да карагыз

* Россия югары уку йортлары исемлеге

Төркем:Әлифба буенча университетлар
Төркем:1989 елда нигезләнгән уку йортлары
Төркем:Россия университетлары
Төркем:Сочи университетлары